
ПРЕССЪОБЩЕНИЕ
31 юли 2026 г.
Предупреждение на Европейските надзорни органи относно 
онлайн финансови измами и измамни схеми в света на изкуствения интелект
Във връзка със съществуващи случаи на онлайн финансови измами и измамни схеми с използване на изкуствения интелект Европейските надзорни органи издадоха предупреждение към потребителите за възможните рискове, свързани с финансова загуба и кражба на самоличност, както и стъпките за самозащита по отношение на личната и банкова информация. В предупреждението се разглеждат различните видове онлайн финансови измами и финансови схеми като измама с представяне за друг човек и използване на дълбока фалшификация (deep fake), фишинг и социално инженерство, инвестиционна или застрахователна измамна схема, романтична връзка с цел измама и измамна схема, както и измамна схема при закупуване. 

В предупреждението се посочва какво следва да направят потребителите, ако са станали жертва на подобни измами или измамни схеми, а именно: незабавно да спрат операциите, за да се блокират всякакви по-нататъшни преводи към подозрителни сметки и да се избегнат допълнителни загуби; да се свържат с обслужващата банка или финансово дружество чрез официалните канали за контакт; да променят паролите на използваните устройства и приложения/уебсайтове; както и да докладват за инцидента на полицията или на националния компетентен орган. 

В предупреждението се обръща внимание също така на опасностите от измами от типа „стая за възстановяване“ (recovery room), при които лице твърди, че е представител на публичен орган (напр. полиция, данъчен или финансов орган и т.н.) и предлага да възстанови загубените при предишна измамна схема пари срещу такса. 

Пълният текст на предупреждението се намира тук.

